Seun (12) sterf in fratsongeluk’n KTM85cc soortgelyk aan die een waarmee Cyle Welgemoed verongeluk het. Foto: ddcracing.net ŉ Seun van Despatch naby Port Elizabeth is op slag dood in ŉ ongeluk met sy veldfiets. Cyle Welgemoed (12), ŉ gr. 5-leerder aan die Laerskool Frans Conradie, het Sondagmiddag op sy KTM85cc-veldfiets in Azaliapark op sy tuisdorp gery toe hy blykbaar beheer daaroor verloor en teen die grensmuur van ŉ huis langs die oop veld vasgery het. Sers. Majola Nkohli, polisiewoordvoerder, sê Welgemoed is op die toneel dood verklaar. Die polisie het ŉ ondersoekdossier oopgemaak.